Dragoş Damian, Terapia Cluj: Domnule Iohannis, dați-mi 100 de milioane de euro pentru fabrici de medicamente.
«Aici: Domnule Iohannis, Domnule Orban: daţi-mi 100 mil. euro, strângem o echipă de specialişti şi construim trei fabrici: una de vaccinuri, una de injectabile pentru ATI şi una de alcool izopropilic.».
"Stimaţi lideri de la PSD, PNL şi UDMR, dacă tot v-am prins la negocieri împreună vă rog nu uitaţi ca în planul de guvernare să treceţi 100 de milioane de euro pentru fabrici de medicamente", a scris Dragoș Damian, anunțând că este vorba despre o foarte scurtă opinie în care va relua un subiect despre care a mai scris în ultimele 18 luni."Așadar, toate datele au fost prezentate deja, însă acum am satisfacția că toată lumea stă la masă la negocieri și, în plus, este prezent și UDMR, care poate să împărtășească din experiența Ungariei (țara pe care deja am depasit-o la PIB-ul / capita) care a aprobat investiții de 200 milioane Euro (jumătate din cât am sugerat în opinii) pentru 50 de companii urmând să scadă dependența țării vecine de "bunăvoință și ajutorul altora", cum se exprima Ministrul de Externe ungar. Dacă avem de la Buget 270 milioane de Euro pentru 12 elicoptere Black Hawk (fabricate, apropos, în Polonia, țara pe care urmează să o depășim la PIB / capita în următorii doi ani) găsim și 100 milioane de Euro pentru fabricarea de medicamente, bani care nici macar nu trebuie sa vina de la Buget ci din fonduri de rezilienta pentru sănătate, din PNRR, EU4 Health sau alte surse de finanțare dedicate.Fabricile de medicamente înseamnă nu numai medicamente pentru zile albe și zile negre, dar și tehnologie care permite calificarea de vârf a resursei umane (inclusiv crearea de slujbe calificate pe orizontală si verticală) și venituri financiare care rămân în România.Dacă aveam industrie farmaceutică puternica probabil ca depaseam Ungaria și Polonia încă de acum cativa ani si aveam și economie sustenabila, pentru ca una este PIB-ul din industria de manufactură și exporturi și alta din servicii și importuri.După ce terminați de negociat poziția și orgoliile, negociati pragmatic și industriile strategice, pentru ca România să se schimbe serios până în 2030.".